###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 29/2019. (IV. 24.)** A BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság (Cg.: 09-09-016488) 2018. évi beszámolójának és közhasznúsági jelentésének jóváhagyásának javaslata

**A20 30/2019. (IV. 24.)** A BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság (Cg.: 09-09-016488) 2019. évi üzleti tervének jóváhagyásának javaslata

**A20 31/2019. (IV. 24.)** A Herpály-Team Kft. 2018. évi tevékenységéről szóló beszámolójának javaslata

**A20 32/2019. (IV. 24.)** A Herpály-Team Kft. 2019. évre vonatkozó üzleti tervének javaslata

**A20 33/2019. (IV. 24.)** A nevelési, oktatási, szociális intézményekben alkalmazandó intézményi térítési díjakról szóló 9/2019. (III. 29.) önkormányzati rendelet módosításának javaslata

**A20 34/2019. (IV. 24.)** Berettyóújfalu Város Önkormányzata 2018. évi zárszámadási rendeletének elfogadásának javaslata

**A20 35/2019. (IV. 24.)** A helyi önkormányzatok kiegészítő támogatására vonatkozó igény benyújtásának javaslata

**A20 36/2019. (IV. 24.)** A 2018. évi belső ellenőrzési jelentés elfogadásának javaslata

**A20 37/2019. (IV. 24.)** Az állami tulajdonú 335/19/A hrsz-ú ingatlan (kórházi raktárépület) ingyenes önkormányzati tulajdonba adására vonatkozó kérelem benyújtásának javaslata

**A20 38/2019. (IV. 24.)** „Idősbarát Önkormányzati Díj” elnyeréséhez pályázat benyújtásának javaslata

**A20 39/2019. (IV. 24.)** A Berettyóújfalu 2154 hrsz-ú ingatlan 139 m2 nagyságú területrészének ingyenes állami tulajdonba adásának javaslata

**A20 40/2019. (IV. 24.)** A Berettyóújfalu 3422 hrsz-ú ingatlan 40 m2 nagyságú területrészének ingyenes állami tulajdonba adásának javaslata

**A20 41/2019. (IV. 24.)** A RO-HU 275 azonosító számú projekttel kapcsolatos döntés meghozatalának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2019. április 24-én megtartott Pénzügyi Bizottsági ülésen.

**Jelen vannak:**

**Pénzügyi Bizottság részéről:**

 Szántai László bizottsági elnök

 Hagymási Gyula Levente bizottsági tag

 Nagy István bizottsági tag

 Oláh Lajos bizottsági tag

 Csörszné Bagdi Ildikó bizottsági tag

**Berettyóújfalui Polgármesteri Hivatal részéről:**

 Bónácz János alpolgármester

 Dr. Körtvélyesi Viktor jegyző

 Nagyné Székely Katalin aljegyző

 Kovács Lászlóné igazgatási irodavezető

 Dr. Mészáros Gabriella intézményi ügyintéző

 Mile Sándor pénzügyi ügyintéző/jegyzőkönyvvezető

**Meghívottak:**

 Bondár Sándor ügyvezető, Herpály-Team Kft.

 Buzás Lászlóné főkönyvelő, Herpály-Team Kft.

 Karalyos Krisztina ügyvezető, BERÉPO Nonprofit Kft.

 Kusai Tamás könyvvizsgáló

A Pénzügyi Bizottság ülésének levezető elnöke Szántai László volt. A levezető elnök köszöntötte a jelenlévőket, majd megállapította, hogy a Pénzügyi Bizottság 5 fővel van jelen, így határozatképes. Elmondta, hogy a Pénzügyi Bizottsági ülés meghívójában 12 napirendi pont szerepel. A levezető elnök ezt követően a napirend tervezetét szavazásra bocsátotta, melyet a Bizottság tagjai egyhangúan 5 igennel támogattak. A Bizottság ezt követően megkezdte az előterjesztések tárgyalását.

Az ülés kezdete: 1603

A 12. sorszámmal szereplő napirendi pont zárt ülésen került tárgyalásra, melyről külön jegyzőkönyv készült.

**Az ülés napirendje:**

1./ Előterjesztés a nevelési, oktatási, szociális intézményekben alkalmazandó intézményi térítési díjakról szóló 9/2019. (III. 29.) önkormányzati rendelet módosításáról (2.)

**Előterjesztő:** Muraközi István polgármester

2./ Előterjesztés Berettyóújfalu Város Önkormányzata 2018. évi zárszámadási rendeletének elfogadására (3.)

**Előterjesztő:** Muraközi István polgármester

3./ Előterjesztés a Herpály-Team Kft. 2018. évi tevékenységéről szóló beszámolójának és 2019. évre vonatkozó üzleti tervének jóváhagyására (4.)

**Előterjesztő:** Muraközi István polgármester

4./ Előterjesztés a BERÉPO Nonprofit Kft. 2018. évi tevékenységéről szóló beszámolójának és közhasznúsági jelentésének, valamint a 2019. évre vonatkozó üzleti tervének jóváhagyására (5.)

**Előterjesztő:** Muraközi István polgármester

5./ Előterjesztés a helyi önkormányzatok kiegészítő támogatásából 2019. évi támogatására vonatkozó igény benyújtásáról (7.)

**Előterjesztő:** Muraközi István polgármester

6./ Előterjesztés a 2018. évi belső ellenőrzési jelentés elfogadására (8.)

**Előterjesztő:** Muraközi István polgármester

7./ Előterjesztés az állami tulajdonú 335/19/A hrsz-ú ingatlan (kórházi raktárépület) ingyenes önkormányzati tulajdonba adására vonatkozó kérelem benyújtására (9.)

**Előterjesztő:** Muraközi István polgármester

8./ Előterjesztés „Idősbarát Önkormányzati Díj” elnyeréséhez pályázat benyújtásáról (11.)

**Előterjesztő:** Muraközi István polgármester

9./ Előterjesztés a Berettyóújfalu 2154 hrsz-ú ingatlan 139 m2 nagyságú és a 3422 hrsz-ú ingatlan 40 m2 nagyságú területrészének ingyenes állami tulajdonba adásáról (12.)

**Előterjesztő:** Muraközi István polgármester

10./ Előterjesztés a RO-HU 275 azonosító számú projekttel kapcsolatos döntés meghozataláról (13.)

**Előterjesztő:** Muraközi István polgármester

11./ Tájékoztatás a Berettyóújfalu útalapos utcák magasabb műszaki tartalommal történő felújítása tárgyú közbeszerzési eljárásban elvégzett eljárási cselekményekről

**Előterjesztő:** Muraközi István polgármester

12./ Előterjesztés kitüntetések adományozására (Zárt ülés anyaga.) (16.)

**Előterjesztő:** Muraközi István polgármester

**1. Napirend:** Előterjesztés a BERÉPO Nonprofit Kft. 2018. évi tevékenységéről szóló beszámolójának és közhasznúsági jelentésének, valamint a 2019. évre vonatkozó üzleti tervének jóváhagyására

**Karalyos Krisztina ügyvezető** szóbeli kiegészítésében elmondta, hogy a Berépo Nonprofit Kft. az elmúlt évet is eredményesen zárta. Az elmúlt évben két gépjárművet rendeltek meg, egy Suzuki SX4 Cross-t, illetve egy Dacia Dokkert. A Skoda Roomster cseréjére műszaki állapota miatt volt szükség, a Suzuki Ignis pedig átadásra került az Idősek Otthona részére.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**29/2019. (IV. 24.) Pénzügyi Bizottsági Határozat**

A Pénzügyi Bizottság a BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság (Cg.: 09-09-016488) 2018. évi beszámolójának és közhasznúsági jelentésének jóváhagyását támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**30/2019. (IV. 24.) Pénzügyi Bizottsági Határozat**

A Pénzügyi Bizottság a BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság (Cg.: 09-09-016488) 2019. évi üzleti tervének jóváhagyását támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

**2. Napirend:** Előterjesztés a Herpály-Team Kft. 2018. évi tevékenységéről szóló beszámolójának és 2019. évre vonatkozó üzleti tervének jóváhagyására

**Bondár Sándor ügyvezető** szóban hozzátette, hogy a Herpály-Team Kft. az elmúlt évet is eredménnyel zárta. Az előző év legfontosabb feladatának a gazdasági egyensúly megtartását tartották. A gazdasági év során több beruházás megvalósítására is sor került a strandon, illetve a távhő-rendszer kapcsán. Azt nem tudják, hogy az Uszoda meddig fog üzemelni a 2019. évben, mivel egyelőre nincs információ arról, hogy a beruházás mikor kezdődik. A távhő esetében most van folyamatban a gáz tendereztetése. A 2019. évre kevesebb beruházást terveztek, illetve nagyon fontos dolognak tartja a dolgozók megbecsülését, illetve megtartását.

**Hagymási Gyula** szóbeli kiegészítésében elmondta, hogy egyetért a munkaerő megtartással, a mai világban ez a cégek egyik legfontosabb feladata. Nagyon fontos, hogy a vezetők felismerjék, hogy a legfontosabb érték az ember, a humán erőforrás megtartása. Kérdést tett fel arra vonatkozóan, hogy az óriás csúszdapark kapcsán hogy állnak a folyamatok? Korábban nem volt egyértelmű, hogy ennek megvalósításához lehet-e bevonni pályázati forrásokat, vagy a Herpály-Team Kft.-nek saját erőből kell megvalósítania.

**Bondár Sándor ügyvezető** válaszában elmondta, hogy a megrendelést a tervező felé leadták. A 2019. évre az a terv, hogy a csúszdapark kapcsán rendelkezzenek egy tervvel. A beruházás megvalósítása pályázati forrásból lenne a legjobb, azonban ilyet nem látnak. Ha az Uszoda nem lenne veszteséges, akkor saját forrásból megvalósítható lenne. Egy óriás csúszdaparkra, illetve egy vendéglátó egységre adtak megbízást egy tervező cégnek.

**Szántai László** szóban elmondta, hogy egy nagyon hosszú anyagot kaptak, amit szinte csak átfutni lehetett, mivel egy mélyre szántó szakmai anyagról van szó. Volt a beszámolóban egy dolog, az igénybe vett szakmai szolgáltatások 32.113 e Ft értékben. Itt ki volt részletezve, hogy ide tartozik például az őrzés-védés, Kórház, K-9 Mentőkutya Sportegyesület. Kérdést tett fel arra vonatkozóan, hogy milyen szolgáltatásokat vett igénybe a cég?

**Bondár Sándor ügyvezető** válaszában elmondta, hogy a Kórház területén lévő bérlakások a Herpály-Team Kft. kezelésében vannak, az ezzel kapcsolatban felmerült költségek jelennek meg ezen a soron. Az úszómesteri feladatokat pedig az egyesület nevében látja el András Balázs.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**31/2019. (IV. 24.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Herpály-Team Építőipari és Szolgáltató Korlátolt Felelősségű Társaság 2018. évi mérlegbeszámolóját a könyvvizsgálói és felügyelő bizottsági jelentéssel együtt 703.641 e Ft mérleg főösszeggel eszköz- és forrásoldallal egyezően, 5.023 ezer Ft mérleg szerinti eredménnyel elfogadja azzal, hogy a mérleg szerinti eredmény a társaság saját könyveiben tőkerészeként kerüljön rögzítésre.

A Képviselő-testület a számvitelről szóló 2000. évi C. tv. 153.§ (1) bekezdésben foglaltak szerint javasolja a letétbe helyezési eljárást.

A Képviselő-testület, mint legfőbb szerv az ügyvezető számára a 2018. üzleti évre vonatkozó, ügyvezetési tevékenység megfelelőségét megállapító felmentvényt kiadja, támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**32/2019. (IV. 24.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Herpály-Team Építőipari és Szolgáltató Korlátolt Felelősségű Társaság (Cg. 09-09-001011) 2019. üzleti tervét egyetértőleg jóváhagyja, támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

**3. Napirend:** Előterjesztés a nevelési, oktatási, szociális intézményekben alkalmazandó intézményi térítési díjakról szóló 9/2019. (III. 29.) önkormányzati rendelet módosításáról

**Bónácz János alpolgármester** szóbeli kiegészítésében elmondta, hogy egy rövid technikai módosításnak kell eleget tenni, mivel a rendeletben elírás történt. Furta esetében a térítési díj mértéke 630 Ft-ról 510 Ft-ra csökken.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**33/2019. (IV. 24.) Pénzügyi Bizottsági Határozat**

A Pénzügyi Bizottság a nevelési, oktatási, szociális intézményekben alkalmazandó intézményi térítési díjakról szóló 9/2019. (III. 29.) önkormányzati rendelet módosítását, támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

**4. Napirend:** Előterjesztés Berettyóújfalu Város Önkormányzata 2018. évi zárszámadási rendeletének elfogadására

**Mile Sándor pénzügyi ügyintéző** kiegészítésében elmondta, hogy kerekítve beszélne a számokról, mert úgy könnyebb lesz megérteni. A költségvetés módosított főösszege valamivel több, mint 6 milliárd Ft. A teljesített bevétel 4,5 milliárd Ft, ami 75%-os teljesítésnek felel meg, a teljesített kiadás pedig 3 milliárd Ft alatt van valamivel, ami 48%-os arányt jelent. A bevételek és a kiadások esetében is működési és felhalmozási részre szükséges bontani a költségvetést. Ha csak a működési bevételeket vizsgáljuk, akkor a teljesítés 95%-os, a működési kiadások esetében pedig közel 90%-os. A központi támogatások, többek között az önkormányzatok működésének támogatása, a köznevelési feladatok, szociális és gyermekvédelmi feladatok támogatása, illetve a kulturális feladatok támogatása 100%-ban teljesültek, 100%-ban leutalásra kerültek. A közhatalmi bevételek esetében több, mint 700 millió Ft folyt be, ami a módosított előirányzatot közel 5%-kal meghaladja. A bevételek között jelentkezik a strandfejlesztés kapcsán az önerő biztosítása végett a számlavezető pénzintézettől felvett 190 millió Ft-os kölcsön, amiből 20,5 millió Ft lehívása történt meg a tavalyi évben. A kölcsönszerződés aláírására tavaly év végén került sor, majd néhány nappal később ez az összeg lehívásra került, ami az önkormányzat által a korábbiakban megelőlegezett két számla összegét takarja. A működési kiadások önkormányzati szinten, tehát az intézményekkel együtt 89%-ban teljesültek, a felhalmozási kiadások szintén önkormányzati szinten viszont csak 17%-ban. Ennek oka ugyanaz, mint az utóbbi néhány évben, sokkal több bevétel folyik be, mint amennyi kiadás felmerül. A működési kiadások között az egyik legjelentősebb jogcím a településüzemeltetési kiadás. Itt a bérek és a járulékok kizárólag a közfoglalkoztatáshoz kapcsolódnak. A dologi kiadások között, ami a településüzemeltetési kiadásokon belül a legjelentősebb tétel, szintén vannak a közfoglalkoztatáshoz köthető kiadások. A dologi kiadások között szerepelnek a közüzemi díjak, illetve többek között az utak, járdák karbantartása is. Ezen a jogcímen a tavalyi költségvetésben 106 millió Ft került betervezésre, amit 4-5 millió Ft-tal sikerült túlteljesíteni. Kiadásként 105 millió Ft jelentkezik a dologi kiadások között, de az áthúzódó szállítók között szerepel nagyjából 4-5 millió Ft, tehát igazából 110 millió Ft kiadás merült fel az utak, járdák karbantartása kapcsán. Az utak, járdák karbantartására központi forrást az Önkormányzat nem kapott a tavalyi évben. A népjóléti kiadások kapcsán 46 millió Ft teljesült, ami közel 92%-os teljesítésnek felel meg. Ebben nincsenek benne az első lakáshoz jutók támogatásai, melyek a felhalmozási kiadások között szerepelnek. Ezen a jogcímen a tavalyi évben 21.230.000 Ft kiadás merült fel, tehát az Önkormányzat ekkora összeggel támogatta az igénylők első lakáshoz jutását. Ez egyébként 53 esetben jelentett támogatást. A beszámoló könyvvizsgálata megtörtént, a rendelet-tervezetet a könyvvizsgálók rendelet alkotásra alkalmasnak találták. A könyvvizsgálói jelentés az előterjesztés mellékletét képezi.

**Kusai Tamás könyvvizsgáló** szóbeli kiegészítésében elmondta, hogy a működési költségvetés a számokból is egyensúlyban lévőnek tűnik. A felhalmozási költségvetés esetében ez már nincs így, amit a 1,5 milliárdos maradvány is alátámaszt.

**Szántai László** hozzátette, hogy az iparűzési adó mértéke százmilliós nagyságrendben növekedett az utóbbi években, viszont érdemes lenne megvizsgálni, hogy a központi támogatások milyen mértékben csökkentek.

**Hagymási Gyula** elmondta, hogy látható a bevételek mértékének csökkenése az iparűzési adó tekintetében. Az utóbbi években volt majd százmilliós növekedés, de a tavalyi évben ez már csak 17 milliós növekedést jelentett. A növekedés mértéke csökkenő tendenciát mutat, most már nem várható az évi több tízmilliós növekedés. Ezt követően az alábbi kérdéseket fogalmazta meg:

1. Az iparűzési adóbevételek jelentős része márciusban folyik be. Látható-e már, hogy időarányosan mennyi adóbevétel folyt be a tavalyi évhez viszonyítva? Tudja az Önkormányzat tartani a tavalyi szintet?
2. Rendkívüli önkormányzati költségvetési támogatás jogcímen a korábbi években mindig kapott egy kis támogatást az Önkormányzat. A támogatás mértéke egyre kisebb, ezért úgy gondolja, hogy egy ekkora költségvetés esetében már megvalósítható lenne, hogy ne legyen lejárt szállítói tartozása az Önkormányzatnak. Kérdést tett fel arra vonatkozóan, hogy eljött-e már annak az ideje, hogy ezt a lépést a város megtegye?
3. Az utak, járdák karbantartása kapcsán a korábbi években mennyi támogatást kapott az Önkormányzat?

**Mile Sándor pénzügyi ügyintéző** a kérdésekre az alábbi válaszokat adta:

1. Az utak, járdák karbantartása kapcsán 2017-ben és 2018-ban sem kapott központi forrást az Önkormányzat. A korábbi években, amikor kapott az Önkormányzat ilyen támogatást, az sem érte el a 10 millió Ft-ot.
2. A rendkívüli önkormányzati támogatás és a szállítói tartozások együtt mozognak. A költségvetés tervezésekor ezen a jogcímen szoktak bevételt tervezni, mert mindig vannak áthúzódó szállítói tartozások. Az előterjesztésben is le van írva, hogy az iparűzési adóbevételek márciusban és szeptemberben állnak nagyobb összegben rendelkezésre, melyet követően a szállítói állomány lecsökken. A nyári hónapokban, vagy ha decemberben kevesebb az iparűzési adó feltöltés, akkor vannak finanszírozási gondok. Úgy gondolja, hogy a következő pár évben annak nincs realitása, hogy az Önkormányzatnak ne legyen lejárt szállítói tartozása. Véleménye szerint a 30 és 60 nap is már szép eredmény, mert a korábbi években ettől sokkal régebben lejárt tartozások is voltak. Általában év végére a szállítói állományt sikerül 30 napra szorítani.
3. Az iparűzési adó kapcsán nem tud pontos számot mondani, a holnapi képviselő-testületi ülésre utánanéz, hogy idén márciusban mennyi bevétel folyt be a tavalyi évhez viszonyítva. Úgy emlékszik, hogy a befolyt bevétel meghaladja a 250 millió Ft-ot.

**Kusai Tamás könyvvizsgáló** hozzátette, hogy véleménye szerint azt nem lehet megoldani, hogy ne legyen lejárt szállítói állomány, az szinte mindenhol van. A 32 milliós lejárt szállítói állomány még barátságosnak is mondható, mert még emlékszik a néhány évvel ezelőtti több százmilliós lejárt szállítói állományra is. A városnak van ugyan egy 1,5 milliárdos maradványa, de az felhalmozási jellegű, pályázatokhoz köthető, azokból működési kiadások finanszírozását nem lehet eszközölni.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**34/2019. (IV. 24.) Pénzügyi Bizottsági Határozat**

A Pénzügyi Bizottság Berettyóújfalu Város Önkormányzata 2018. évi zárszámadási rendeletének elfogadását támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

**5. Napirend:** Előterjesztés a helyi önkormányzatok kiegészítő támogatásából 2019. évi támogatására vonatkozó igény benyújtásáról

**Bónácz János alpolgármester** kiegészítésében elmondta, hogy az Önkormányzat idén is szeretne élni a lehetőséggel.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**35/2019. (IV. 24.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete támogatja, hogy a Magyarország 2019. évi központi költségvetéséről szóló 2018. évi L. törvény 3. melléklet I. 10. pontja alapján támogatási igény kerüljön benyújtásra a települési önkormányzatok rendkívüli támogatására vonatkozóan, támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

**6. Napirend:** Előterjesztés a 2018. évi belső ellenőrzési jelentés elfogadására

**Dr. Körtvélyesi Viktor jegyző** szóbeli kiegészítésében elmondta, hogy többek között az Önkormányzat és a Vass Jenő Óvoda belső kontrollrendszerének működését vizsgálta a belső ellenőr, melynek során megállapításra került, hogy a szabályzatokat aktualizálni, módosítani kell, illetve bizonyos szabályzatokat pedig el kell készíteni. Ezen kívül az Önkormányzat és a Herpály-Team Kft. vagyongazdálkodásának ellenőrzésére is sor került. Kirívó megállapításokat az ellenőrzés nem állapított meg.

**Szántai László** kérdést tett fel arra vonatkozóan, hogy mi az a FEUVE?

**Kusai Tamás könyvvizsgáló** válaszában elmondta, hogy a FEUVE a folyamatba épített előzetes és utólagos vezetői ellenőrzést jelenti.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**36/2019. (IV. 24.) Pénzügyi Bizottsági Határozat**

A Pénzügyi Bizottság az Önkormányzat 2018. évi belső ellenőrzéséről szóló jelentés elfogadását támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

**7. Napirend:** Előterjesztés az állami tulajdonú 335/19/A hrsz-ú ingatlan (kórházi raktárépület) ingyenes önkormányzati tulajdonba adására vonatkozó kérelem benyújtására

**Nagyné Székely Katalin aljegyző** kiegészítésében elmondta, hogy a Múzeum külső raktára a Wesselényi utcán volt, viszont ezt követően, ha ezt megkapja az Önkormányzat, akkor a továbbiakban ez funkcionálna külső raktárként.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**37/2019. (IV. 24.) Pénzügyi Bizottsági Határozat**

1. A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a nemzeti vagyonról szóló 2011. évi CXVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában és a Magyar Nemzeti Vagyonkezelő Zrt. vagyonkezelésében lévő Berettyóújfalu belterület 335/19/A helyrajzi számon felvett, 976 m² területű raktár megnevezésű ingatlan 1/1 tulajdoni hányadának ingyenes önkormányzati tulajdonba adását.
2. Az ingatlant az Önkormányzat:

-a Magyarország helyi önkormányzatairól szóló 2011. CLXXXIX. törvény 13. § (1) bekezdés 7.) pontjában meghatározott kulturális szolgáltatás, a kulturális örökség helyi védelme, a helyi közművelődési tevékenység támogatása feladatainak ellátása, továbbá

- a muzeális intézményekről, a nyilvános könyvtári ellátásról és közművelődésről szóló 1997. évi CXL. törvény módosításáról szóló 2012. évi CLII. törvény 30 § (3) bekezdése értelmében 2013. január 1-jétől az Önkormányzat fenntartásában működő Bihari Múzeum vagyonkezelésében lévő, állami tulajdonú kulturális javak szakszerű tárolása

érdekében a műtárgyállomány egy részének elhelyezésére szolgáló múzeumi raktár célra kívánja felhasználni.

1. Berettyóújfalu Város Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.
2. Az igényelt ingatlan nem áll (örökségvédelmi / természetvédelmi / helyi / Natura 2000) védettség alatt.
3. A Képviselő-testület felhatalmazza a polgármestert, hogy a Berettyóújfalu belterület 335/19/A hrsz.-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.

A Képviselő-testület felhatalmazza a polgármestert, hogy a Berettyóújfalu belterület 335/19/A hrsz.-ú ingatlan ingyenes önkormányzati tulajdonba adására vonatkozó megállapodást aláírja, támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

**8. Napirend:** Előterjesztés „Idősbarát Önkormányzati Díj” elnyeréséhez pályázat benyújtásáról

**Bónácz János alpolgármester** hozzátette, hogy az Önkormányzat korábban pályázott a családbarát-díj elnyerésére, most pedig az Idősbarát Önkormányzati díj elnyerésére nyújt be pályázatot. A pályázaton 1 millió Ft-ot lehet elnyerni, amit az idősügy területén lehet felhasználni.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**38/2019. (IV. 24.) Pénzügyi Bizottsági Határozat**

A határozati javaslatot, mely szerint Berettyóújfalu Város Önkormányzata Képviselő-testülete az Emberi Erőforrások Minisztériuma és a Belügyminisztérium által meghirdetett „Idősbarát Önkormányzat Díj” elnyerésére pályázatot nyújt be. A Díj elnyerése esetén az önkormányzat a 2019. évi költségvetés terhére 1.000.000 Ft összeggel kiegészíti az elnyert összeget és abból az időskorú lakosság részére „Egészségnapot” szervez, támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

**9. Napirend:** Előterjesztés a Berettyóújfalu 2154 hrsz-ú ingatlan 139 m2 nagyságú és a 3422 hrsz-ú ingatlan 40 m2 nagyságú területrészének ingyenes állami tulajdonba adásáról

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**39/2019. (IV. 24.) Pénzügyi Bizottsági Határozat**

A határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu Város Önkormányzata tulajdonában lévő berettyóújfalui 2154 hrsz-ú kivett, közterület művelési ágú ingatlanból az 5727/2015. munkaszámú kisajátítási változási vázrajznak megfelelően kialakított 2154/2 hrsz.-ú 139 m2 területű kivett, közterület művelési ágú ingatlant a Magyarország helyi önkormányzatairól szóló 2011. évi CLXXXIX. törvény 108. § (2) bekezdés a) pontja alapján, a közúti közlekedésről szóló 1988. évi I. törvény (a továbbiakban: Kkt.) 8. § (1) bekezdés a) pont szerinti közúti közlekedés fejlesztése és közúthálózat fejlesztése, üzemeltetése közfeladat ellátásának elősegítése érdekében, továbbá a Kkt. 32. § (3) bekezdése alapján ingyenesen, 69.500-Ft könyv szerinti értéken a Magyar Állam tulajdonába adja és felhatalmazza a polgármestert az ingatlan tulajdonjogának ingyenes átruházására vonatkozó megállapodás megkötésére.

A telekalakítással, a megállapodás elkészítésével és a tulajdonjog bejegyzésével kapcsolatos költségeket a tulajdonba vevő fizeti meg, támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**40/2019. (IV. 24.) Pénzügyi Bizottsági Határozat**

A határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu Város Önkormányzata tulajdonában lévő berettyóújfalui 3422 hrsz-ú kivett, közterület művelési ágú ingatlanból az 5727/2015. munkaszámú kisajátítási változási vázrajznak megfelelően kialakított 3422/2 hrsz.-ú 40 m2 területű kivett, közterület művelési ágú ingatlant a Magyarország helyi önkormányzatairól szóló 2011. évi CLXXXIX. törvény 108. § (2) bekezdés a) pontja alapján, a közúti közlekedésről szóló 1988. évi I. törvény (a továbbiakban: Kkt.) 8. § (1) bekezdés a) pont szerinti közúti közlekedés fejlesztése és közúthálózat fejlesztése, üzemeltetése közfeladat ellátásának elősegítése érdekében, továbbá a Kkt. 32. § (3) bekezdése alapján ingyenesen, 40.000-Ft könyv szerinti értéken a Magyar Állam tulajdonába adja és felhatalmazza a polgármestert az ingatlan tulajdonjogának ingyenes átruházására vonatkozó megállapodás megkötésére.

A telekalakítással, a megállapodás elkészítésével és a tulajdonjog bejegyzésével kapcsolatos költségeket a tulajdonba vevő fizeti meg, támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

**10. Napirend:** Előterjesztés a RO-HU 275 azonosító számú projekttel kapcsolatos döntés meghozataláról

**Bónácz János alpolgármester** hozzátette, hogy egy minimális összeg módosításról van szó.

**Hagymási Gyula képviselő** elmondta, hogy az előterjesztésben van egy mondat, mely szerint *„a pályázat előkészítési szakasza 2018. október 01-től 2019. március 31-ig tartott. Jelenleg a megvalósítási időszakra vonatkozó Támogatási szerződés megkötése van folyamatban”*. Az elmúlt egy-két alkalommal előkerült ez az ügy és a megvalósulás tartalmára vonatkozóan voltak javaslatai. Úgy látja, hogy ez megint aktuális lesz, hiszen ha befejeződött az előkészítés, a támogatási szerződések megkötése megtörténik, akkor onnantól kezdve jönnek majd a kivitelezésre a kiírások? Ezután még van lehetőség a műszaki tartalmon alakítani, vagy ez már el van döntve?

**Szántai László képviselő** hozzátette, hogy korábban arról volt szó, hogy majd lehet alakítani a műszaki tartalmon, most pedig kiderül, hogy mégse?

**Hagymási Gyula képviselő** elmondta, hogy polgármester úr a múltkor erre vonatkozóan nyitottságot mutatott.

**Bónácz János alpolgármester** válaszában elmondta, hogy a múltkor a Piacos pályázatról volt szó, ez pedig egy másik pályázat.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**41/2019. (IV. 24.) Pénzügyi Bizottsági Határozat**

 A határozati javaslatot, mely szerint Berettyóújfalu Város Önkormányzata Képviselő-testülete támogatja a *„Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase”* című pályázat költségvetésének módosítását a megvalósítási időszakra és az új társult partner elfogadását az alábbi feltételekkel:

|  |  |
| --- | --- |
| Teljes költség | 880.376 euró |
|  ERFA 85 % |  748.319,6 euró |
| Állami támogatás 10 % |  88.037,6 euró |
| Önkormányzati önerő 5 % |  44.018,8 euró |

A projekt végrehajtásához szükséges 44.018,8 euro önrészt Berettyóújfalu Város Önkormányzata a 2019. évi költségvetés terhére biztosítja.

Az új társult partner: "INSPECTORATUL PENTRU SITUAȚII DE URGENȚĂ „CRIȘANA” AL JUDEȚULUI BIHOR" (Bihar Megyei Crisana Sürgősségi Helyzetek Felügyelősége), támogatja és a Képviselő-testületnek elfogadásra javasolja.

**Határidő:** 2019. április 25.

 **Felelős:** Szántai László elnök

**11. Napirend:** Tájékoztatás a Berettyóújfalu útalapos utcák magasabb műszaki tartalommal történő felújítása tárgyú közbeszerzési eljárásban elvégzett eljárási cselekményekről

**Szántai László képviselő** szóbeli kiegészítésében elmondta, hogy megkapták a tájékoztatást, melyben benne voltak az ajánlattevők, illetve az ajánlati árak is. A műszaki tartalomban pedig egyértelműen benne van, hogy tükör készítés. Nyilván nem nagy mélységű tükör készítéséről van szó, mert ha 5 cm zúzott kőben gondolkozik az Önkormányzat, akkor ehhez igazodóan kell elkészíteni. Sajnos ezt nem minden esetben tapasztalta, hogy ez meg is történt. Arra mindenképpen szeretné felhívni a figyelmet, hogy azt a műszaki tartalmat, amit néhány évvel ezelőtt kiveséztek, az legyen számon kérve.

**Hagymási Gyula képviselő** hozzátette, hogy van alapja azoknak a kritikáknak, melyeket az interneten lehet olvasni. Véleménye szerint egy transzparens műszaki tartalom mindenki érdekét szolgálja.

A napirendi pont kapcsán a Pénzügyi Bizottságnak döntést nem kellett hoznia.

A levezető elnök megköszönte a jelenlévők munkáját és az ülést 17:04 perckor bezárta.

k.m.f.

 Szántai László Oláh Lajos

 Pénzügyi Bizottság Elnöke Pénzügyi Bizottság Tagja

Mile Sándor

jegyzőkönyvvezető